पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान प्रशिक्षित बेरोजगार शिक्षक संघर्ष समिति की ओर से बुधवार को शिक्षा संकुल का घेराव किया गया। राज्यभर से बड़ी संख्या में यहां पहुंचे प्रशिक्षित बेरोजगार शिक्षक भर्ती खोलने की मांग कर रहे थे।
पहले तो यह शिक्षक नेहरू बालोद्यान में एकत्रित हुए। फिर यहां से वाहन रैली के माध्यम से संकुल पहुंचे। यहां सरकार के खिलाफ जोरदार नारेबाजी की। इसके बाद शिक्षामंत्री को मौके पर बुलाने की मांग को लेकर धरने पर बैठ गए। समिति के अध्यक्ष उपेन यादव ने शिक्षकों को संबोधित करते हुए कहा कि जब तक उन्हें सकारात्मक आश्वासन नहीं मिलेगा, वे संकुल के बाहर पड़ाव डाले रहेंगे।
यादव ने कहा कि सरकार उनकी 4 सूत्री मांगों पर कोई कार्रवाई नहीं कर रही। वे सरकार से तृतीय श्रेणी शिक्षकों के 40 हजार, द्वितीय श्रेणी के 20 हजार व प्रथम श्रेणी के 5 हजार पदों पर जल्दी भर्ती प्रक्रिया प्रारंभ करने और तृतीय श्रेणी शिक्षक भर्ती में राजस्थान में एक ही मेरिट बनाने व एक ही पेपर से परीक्षा लेने की मांग कर रहे हैं। सरकार ने अगर जल्दी इस पर कोई निर्णय नहीं लिया तो चुनाव में कांग्रेस को सबक सिखाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn